2022 Bieliemielie Kunstenaars
Vrydag 18:30 Nashua-arena
Nadat Ivan Roux as naaswenner van Die Kontrak uitgetree het, het dié popsanger se talent, persoonlikheid en liefde vir sy kinders diep in die harte van Afrikaanse musiekliefhebbers gekruip. Ivan se konserte is opgewek en energiek en hy bekoor gehore waar hy ookal met sy kitaar en orkes gaan. Sy debuutalbum, Daai Ding, is 'n voelgoed-album wat die partytjie aan die gang sal sit en met sy rasperstem maak hy die meisies se knieë behoorlik lam.
Donderdag 19:00 Nashua-arena
Danie Niehaus, Mathys Roets, Germandt Geldenhuys. Die samekoms van drie kunstenaars, drie uiteenlopende stemme, drie persoonlikhede - in een produksie op een verhoog: Drie van die Bestes! Ondanks elkeen se uiteenlopende musiekstyl in hierdie vertoning - van pop, tot ballades en ligte klassieke musiek - is dit veral hul a capella- en samesang wat hulle 'n gedugte kombinasie maak op die verhoog. As solokunstenaars is elkeen in 'n klas van sy eie en elkeen 'n ster in eie reg - Germandt met sy kragtige tenoorstem, Mathys met die rustige, fluweelstem in die laer registers en Danie as bekroonde en veelsydige kunstenaar en liedjieskrywer.
Vrydag 20:30 Nashua-arena
Oor die afgelope 12 jaar het Appel, oftewel Christoph Kotze, homself stewig gevestig in die Suid-Afrikaanse musiekbedryf. Hierdie befaamde liedjieskrywer is verantwoordelik vir van die grootste treffers in die Afrikaanse musiekgeskiedenis. Om dit te kroon, het hy homself ook as baie gewilde musikant en sanger bewys op verskeie verhoë reg oor die land! Oor die afgelope twaalf jaar het Appel se musiek harte verower en pryse ingepalm reg oor die land.
Vrydag 21:30 Nashua-arena
Daar is min dinge wat Afrikaanse mense so baie geniet soos 'n boerseun met 'n rasperige stem en 'n kitaar in die hand. Wat nog te sê as hierdie boerseun liedjies kan skryf wat mense aanraak. Riaan Benadé is nie net één van hulle nie, maar waarlikwaar 'n vars briesie in die Afrikaanse musiekbedryf, wie se naam nog vir baie lank op mense se lippe sal boer.
Vrydag 19:30 Nashua-arena
Christia Visser is 'n passievolle kunstenaar, bekend vir haar rol in Die Boekklub. Dit is haar roeping om mense te vermaak - deur dans, toneelspel, sing en skryf. In 2019 het Christia haar vlerke gesprei om as sangeres haar merk in die Suid-Afrikaanse musiekbedryf te maak. Haar enkelsnitte "17 shots", "Die deur", "Ons maak saak" en "Kaal voor jou" het reeds baie belofte getoon dat sy met vele talente geseën is.
Saterdag 21:30 Nashua-arena
Early B (Earl Swartz), die gunsteling-kletsrymer van Port Elizabeth, het sy tweede kommersiële album in Februarie 2020 bekend gestel ná 'n uiters suksesvolle debuutalbum. Die eerste Afrikaanse kletsrymer op Universal Music South Africa se boeke bring 'n verskeidenheid liedjies wat die gehoor laat dans, dink, luister en veral lag.
Sondag 11:00 Nashua-arena
Weens onvoorsiene omstandighede kan Retief Burger ongelukkig nie meer saam ons kom fees vier nie
Johan Anker het aanhangers van The Voice SA van die eerste oomblik af beïndruk toe hy in 2016 aan die eerste reeks van hierdie realiteitsprogram deelgeneem en stoele laat draai het met sy hoendervleismooi weergawe van Hallelujah. Johan Anker meen sy liefde vir musiek het op 'n nege jarige ouderdom begin toe hy vir die eerste keer as solis in sy kerk opgetree het. Van daar het hy nie net 'n liefde vir musiek ontwikkel nie, maar ook om vir sy Skepper te sing. Johan meen sy talent is van God en dis 'n vooreg om musiek te maak wat aan die Here die eer gee.
Saterdag 18:30 Nashua-arena
As die naam bekend lyk, as die stem bekend klink, is dit maar net die begin van jou avontuur saam met Bernice West. Bernice het aanvanklink bekendheid verwerf as die naaswenner van Maak My Famous. Die nuweling se unieke styl en asemrowende stem gaan jou verras, 'n volgende stap in die evolusie van Afrikaanse popmusiek. Behalwe vir haar unieke stem is Bernice ook 'n talentvolle liedjieskrywer.
Saterdag 19:30 Nashua-arena
Riana Nel is een van Namibië se blinkste sterre wat die Suid-Afrikaanse musiekbedryf verryk met haar country- en gospelmusiek. Riana se talente as liedjieskrywer en sanger is al vele kere bekroon met van die grootste musiektoekennings in ons land. Almal weet al Riana stel nooit teleur nie en haar liedjies bly draal in jou kop lank nadat die konsert verby is.
Donderdag 20:30 Nashua-arena
In 2019 het die drie manne genaamd Lang Jan, Fris Jan en Klein Jan as ambassadeurs van die klerereeks Boerboel Wear hul debuut in 'n advertensie gemaak, nie net as modelle nie, maar ook as Suid-Afrika se eerste Boere Boyband. Jan Jan Jan is terug met 'n splinternuwe treffer "Ek Bly 'n Boer". Met "Ek bly 'n Boer" beoog die Janne om met hul opwindende musiekvideo weereens die land aan die lag en dans te sit, maar ook tradisionele stereotipes te verbreek deur te beklemtoon dat 'n "stadsjapie" ook 'n boer in sy hart kan wees, al besit hy nie 'n plaas nie.
Saterdag 20:30 Nashua-arena
As Sunset Sweatshop as 'n geur uitgebeeld kan word, sal ons dit beskryf as pynappelsap gemeng met 'n hele klomp rum. Alles gaan daaroor om 'n lekker tyd te hê en die lewe te geniet en lief te hê."Dit is hoe hierdie vyfstukgroep met hul Indie-, ghoema-, reggaeen selfs boeremusiek en marabi-invloede uit die noordelike voorstede van Kaapstad hulself beskryf. Sunset Sweatshop sing sedert Oktober 2016 saam.
Donderdag tot Saterdag 21:30 Kuiertuin
Ryno Steyn aka. DJ Crazy has been in the industry for more than 18 years and have a background in the club and formal events scene. Due to his extensive background he is very versatile and able to adapt to any kind of event or crowd. He reads the guests with ease and will surely play music that will make your guests feet tickle and get them on the dancefloor.